Irtisanovan työnantajan muutosturvamaksulla rahoitetaan osa 55 vuotta täyttäneiden irtisanottujen muutosturvasta. Loput rahoitetaan korottamalla hieman työnantajien työttömyysvakuutusmaksua. Näin ne työnantajat, jotka irtisanovat 55 vuotta täyttäneitä työntekijöitä, osallistuvat muutosturvan rahoitukseen suuremmalla osuudella kuin muut työnantajat. Irtisanovan työnantajan muutosturvamaksulla on myös tarkoitus vaikuttaa ikääntyvien työntekijöiden irtisanomiseen.